ming030890/wiki-yue-high-quality huggingface dataset:
菜園村

菜園村係香港新界石崗一條村，村民有養豬種菜，因為政府要起廣深港高速鐵路，就嚟要拆。好多村民住咗幾廿年，覺得落地生根，想維持「新界原有嘅生活模式」，又認為工程師設計時冇考慮到人，唔想走。
菜刨

菜刨（Mandoline）又叫切菜器、蔬菜切片器、蔬菜刨絲器，係煮食用具，可以將蔬菜刨成一片片或者一絲絲。
菜心

菜心（通菜芯）係中國其中一種好常見嘅菜蔬，生物學分類係蕓薹（Brassica rapa）嘅一隻變種，同油菜係親戚關係。
菘藍

菘藍（Isatis tinctoria）係十字花科菘藍屬下一種草本植物。莖同葉可以做藍色染料，叫「青黛」；根可以入藥，叫「板藍根」。
菜

菜（粵拼：coi3），或者叫蔬菜（so1 coi3）或者菜蔬， 係植物，亦係一類嘢食。由於係植物，所以通常都會有豐富嘅纖維同維他命，如果係豆類嘅話，重會有好多蛋白質。佢無科學嘅定義，係好主觀嘅。
除咗生果、殼、果仁、山草藥、香料之外，任何一種食得嘅草本植物，都可以叫做菜。菇之類都算係菜，雖則佢係生物學上係另一界，屬於苔蘚界。（以前係歸入植物。）
菜有分葉菜，例如生菜；莖菜，例如蘆筍；根菜，例如蘿蔔；花菜，例如西蘭花；地下莖葉（例如蒜頭）；瓜菜，如青瓜、南瓜、牛油果、青椒等；豆菜，例如青豆、荷蘭豆、豆角。
因為菜唔係植物學名詞，所以有啲菜同時又係生果。一般嚟講，菜多數都唔甜；不過都有啲例外，好似南瓜就係。

文化上
喺廣東話入邊，「菜」亦可解作女朋友，例如「你條菜」即係「你個女朋友」咁解。
1982年嘅南韓

1982年嘅南韓係介紹南韓喺1982年嗰陣發生過啲乜事。
1982年FIFA世界盃

第12屆FIFA世界盃足球賽（英文：1982 FIFA World Cup）係1982年喺西班牙度辦嘅世界盃足球賽。呢屆世界盃最後由意大利隊攞咗冠軍。
1982年嘅臺灣

1982年嘅臺灣係介紹臺灣喺1982年嗰陣發生過啲乜事。
1982年亞洲運動會

第九屆亞洲運動會於1982年11月19日至12月4日响印度新德里舉行，正值亞洲奧林匹克理事會（OCA）正式成立，全權負責呢屆大會嘅事務。日本喺亞洲體壇霸主地位被中華人民共和國取代。
呢屆亞運會共有33個國家同地區嘅4,595名運動員參與21個比賽項目嘅比賽。
1982年嘅瑞典

1982年嘅瑞典係介紹瑞典喺1982年嗰陣發生過啲乜事。
1982年嘅馬來西亞

1982年嘅馬來西亞係介紹馬來西亞喺1982年嗰陣發生過啲乜事。

大件事
4月22號：舉行第6屆馬來西亞下議院選舉。結果首相馬哈迪帶領嘅國民陣線贏咗。
1983–84年歐洲足協盃

1983–84年歐洲足協盃係第13屆歐洲足協盃，由歐洲足協主辦。最後由英格蘭嘅熱刺攞冠軍。
胚胎

胚胎係精子同卵子合埋變受精卵之後，直到變做胎之前嘅一個生物階段。
胞嘧啶

胞嘧啶（粵拼：baau¹ mat⁶ ding⁶）係一種含氮嘅鹼基。
胚珠

胚珠（ovule）係開花植物嘅一部份，包含乸嘅生殖細胞。
胞吐

胞吐（粵拼：baau1 tou3，Exocytosis）係指細胞入面嘅大分子物質通過一啲泡泡同細胞膜合埋一齊嘅過程。
胡亥

胡亥（前230年—前207年），嬴氏，又叫「二世皇帝」、「秦二世」，係秦帝國第二任皇帝，秦始皇帝嬴政第十八個仔。
始皇帝本來想傳畀大仔扶蘇，但始皇帝病死沙丘之後，李斯同趙高合謀假傳聖旨，叫扶蘇同蒙恬自殺，後來又叫御史曲宮去代郡殺咗蒙恬細佬蒙毅，重殺埋所有兄弟姊妹。由於佢在位三年胡作非為、倒行逆施，結果令到秦朝急速滅亡。
前209年，陳勝、吳廣發起大澤鄉起義，之後有其他人例如項梁、劉邦都跟住起兵反秦。左丞相李斯同右丞相馮去疾、將軍馮劫請求胡亥減輕人民負擔，反而畀胡亥拉去治罪。喺前207年，當劉邦攻破武關之後，胡亥被趙高嘅女婿閻樂迫令自殺，史稱「望夷宮之變」。之後趙高立子嬰為秦王。
艾狄胥·保羅

艾狄胥·保羅（Erdős Pál，1913年3月26號—1996年9月20號）係匈牙利數學家，成世人發表過1525篇論文（包括同其他人夾份寫嘅），係有史以嚟發表過最多論文嘅數學家，艾狄胥數用佢個名命名。
艾甸臣卡雲尼

艾甸臣卡雲尼（西班牙文：Edinson Cavani，1987年2月14號—）係一個烏拉圭嘅男足球員。

葳蕤史
呢節要加長。
佢曾經攞過或者提名過下面呢啲獎：
艾登芝士

艾登芝士（荷蘭文：Edammer），係隻荷蘭嘅芝士，起源北荷蘭艾登，用牛奶發酵整成。
艾登省

艾登省（土耳其文：Aydın ili）係土耳其嘅其中一個省，首府艾登。
藝人社會責任

2018年9月，中國社科院發佈咗一份「中國影視明星社會責任研究報告」，對過去一年表現活躍同埋影響力較大嘅明星喺社會責任方面作出評價，總共揀咗100位藝人。當中，台灣嘅名模林志玲以61.49分排第8位。而因為「陰陽合同」風波消失咗三個月嘅范冰冰，以0分排最尾。
喺香港反送中運動期間，有啲評論就提到有啲藝人因為履行自身認為要有嘅社會責任付出代價，例如何韻詩因為喺雨傘運動同香港反送中運動嘅表態，結果演藝事業面對中國政府強烈打壓。
喺2021年吳亦凡事件，喺中國內地鬧到滿城風雨，唔少中國官媒都聚焦喺強調明星須肩負「社會責任」。
2024年7月，有學者以加密貨幣交易所JPEX騙案為案例，喺Pacific Asia Conference On Information Systems發表文章，點名批評為JPEX同相關公司賣廣告嘅莊鍶敏同肥媽未做到藝人對社會應有嘅責任，其中文章特別提到莊鍶敏，指佢投資記錄往績唔好，但就代言呢啲投資產品，並無喺多次代言同投資嘅往績入面吸取教訓嘅做法，傷害公眾利益。

其他討論同觀點
香港歌手黎瑞恩曾經喺接受訪問嘅時候話做藝人要有社會責任，所以自己多做慈善活動。
藏語支

藏語支係漢藏語系藏緬語族嘅一個語支，除咗標準藏文同藏文方言之外，重包括不丹文、錫金文、夏爾巴文、拉達克文、巴爾蒂文等等。
藏霞精舍

藏霞精舍（Chong Har Ching Ser）喺香港新界粉嶺嘅黃崗山（而家嘅粉嶺市中心），屬廣東省清遠市嘅先天道派藏霞洞嘅分支，由朱翰亭先生所創立，係一間道觀，以苦練修行為辦道宗旨。
精舍供奉觀音、呂洞賓、北帝、關羽、三清道祖、黃龍真人同孔子。每年嘅三元節同盂蘭節係主要慶典。

活動
宗教活動
藏霞精舍設有對內開放嘅靈牌位安奉服務，供奉觀裏面嘅先逝道侶。
社會活動
除咗道務之外，藏霞精舍亦積極資助同參與重修廣東清遠藏霞洞，參與公益事務。藏霞精舍亦有聯同多間先天道道堂，開辦先天道安老院，為老人提供服務。
文化活動
藏霞精舍同清遠藏霞洞，禺峽飛霞洞同南洋先天道有緊密聯絡，交流互訪。
藏骨堂

藏骨堂，亦叫人骨教堂，係存放無經火化嘅屍骨嘅地方，主要喺歐洲同中東地區。
藜屬

藜屬（粵拼：lai4 suk6；學名：Chenopodium）係藜科下面嘅一個屬，入面大概有170個種。
藝人

藝人／藝員係做娛樂圈嘅表演藝術技術台前工作者，包括歌女、歌手、演員、模特兒、舞蹈員、配音員、司儀等。
出名嗰啲又叫「明星」，撈唔起嘅會被稱為奀星。
藏酋猴

藏酋猴（Macaca thibetana），又叫截尾獼猴，係生活喺東亞地區嘅一種馬騮。

特徵
成年嘅藏酋猴公身長58—71厘米，重10—20千克；猴乸身長達51—65厘米，重6—12千克。藏酋猴周身生有棕色厚長嘅毛，但塊面就無毛。新生嘅小猴毛髮呈銀黑色，大概兩歲會轉變成褐色。另外，猴公塊面係肉色，眼周圍係白色；而猴乸塊面帶有紅色，眼周圍係粉紅色。
藏酋猴平均有廿幾歲命。

習性
藏酋猴分佈響中國好多地方（包括原產地西藏、四川、福建、廣東、香港等）以及越南。佢哋生活喺亞熱帶森林裏面，活動範圍介乎海拔800至2000米之間。藏酋猴係群居動物，一個群體可以由10隻到30隻不等，由2至3隻成年猴公做阿頭。群體成員之間等級地位好清晰，「猴王」嘅統治地位通常都係靠打鬥打番嚟。
藏酋猴嘅婚配係用一公多乸制，交配季節多數喺秋天。猴乸嘅懷孕期為6—7個月，每胎生1隻，由阿媽負責養育。
藏酋猴係晝行性、半地棲嘅動物，鍾意喺地面活動，同喺崖壁縫隙、陡崖或者大樹上過夜。佢哋係雜食嘅，主要摘野果嚟食，但都食植物嘅種子、葉同花，以及捕捉小型嘅無脊椎動物。
目前已知有4個亞種：
Macaca thibetana thibetana
Macaca thibetana esau
Macaca thibetana guiahouensis
Macaca thibetana huangshanensis
藏頭詩

藏頭詩又叫嵌字詩，係詩嘅體裁，如果將詩入面部份字按特定次序排，就可以見到另一個意思。最初啲關鍵字係收埋喺每句詩句開頭，所以叫「藏頭」，後尾無咁嘅限制。

例
李鵬落台藏頭詩：六四事件後，有人曾經將一首詩成功投稿到 《人民日報》海外版，後尾畀讀者發現收埋咗「李鵬下台平民憤」嘅訊息。
東風拂面摧桃李
鷂鷹舒翅展鵬程
玉盤照海下熱淚
遊子登台思故國
休負平生報國志
人民育我勝萬金
憤起直追振華夏
且待神州遍地春
藏鵐

藏鵐（粵拼：zong6 mou4，學名：Emberiza koslowi）係雀形目鵐科鵐屬嘅其中一個物種。
立窩尼亞文

立窩尼亞文係烏拉語系芬蘭-烏戈爾語族嘅一種瀕臨滅絕嘅語言，主要係拉脫維亞立窩尼亞人用，近幾年有多個母語使用者去世，僅一個立窩尼亞人用作母語，不過仲有幾十個人用作第二語言。
立花慎之介

立花慎之介 ，係日本嘅一個男配音員。

配音作品一覽
呢個表唔完整，歡迎加料。
立花日菜

立花日菜 ，係日本嘅一個女藝人同埋配音員。
立花綾

立花綾 ，係日本嘅一個女藝人同埋配音員。
立花芽惠夢

立花芽惠夢，係日本嘅一個女藝人同埋配音員。
立野香菜子

立野香菜子 ，係日本嘅一個女藝人同埋配音員。
立秋

立秋係廿四節氣中嘅第十三個，響陽曆8月7號或者8月8號，亦即係太陽響黃經135°嗰日。呢日代表住秋天開始。
立竿無影

廣東廣州地區，喺2015年6月11號12點26分出現嘅立竿無影現象。
立竿無影（粵拼：laap6 gon1 mou4 jing2），又叫日當頭，係一種自然現象。係因為當地太陽直射嗰日嘅中午，幾乎係直射咁滯嘅樣，將嘢豎直放喺地度冇影。

出現條件
立竿無影現象要符合以下時間或地域、天氣要求先至見到：
北回歸線或以南同南回歸線或以北嘅熱帶或亞熱帶地區
一定要喺以下呢啲時間：
2-1. 北緯23.5°：6月21號~6月23號
2-2. 北緯20.1°~23.4°：6月5號~6月20號／6月24號~7月9號
2-3. 北緯19.9°~20.1°：大概6月3號或7月11號
2-4. 北緯15.1°~19.9°：5月23號~6月1號／7月13號~7月23號
2-5. 北緯14.9°~15.1°：大概5月21號或7月25號
2-6. 北緯10.1°~14.9°：5月3號~5月19號／7月27號~8月11號
2-7. 北緯9.9°~10.1°：大概5月1號或8月13號
2-8. 北緯5.1°~9.9°：4月13號~4月29號／8月15號~8月31號
2-9. 北緯4.9°~5.1°：大概4月11號或9月2號
2-10. 北緯0.1°~4.9°：3月14號~4月10號／9月4號~9月21號
2-11. 赤道附近：3月11號~3月13號／9月22號~9月24號
2-12. 南緯0.1°~4.9°：3月4號~3月10號／9月26號~10月10號
2-13. 南緯4.9°~5.1°：大概3月2號或10月12號
2-14. 南緯5.1°~9.9°：2月15號~2月28號／10月14號~10月30號
2-15. 南緯9.9°~10.1°：大概2月13號或11月1號
2-16. 南緯10.1°~14.9°：1月27號~2月11號／11月3號~11月19號
2-17. 南緯14.9°~15.1°：大概1月25號或11月21號
2-18. 南緯15.1°~19.9°：1月13號~1月23號／11月23號~12月1號
2-19. 南緯19.9°~20.1°：大概1月11號或12月3號
2-20. 南緯20.1°~23.4°：12月24號~1月9號／12月5號~12月20號
2-21. 南緯23.5°：12月21號~12月23號
以上呢啲日期嘅中午飯餐時間。
晴天或少雲天氣

出現原因
當太陽移動到天頂嘅位置時，太陽光垂直射向地面，就會出現「立杆無影」嘅現象。
而由於地球係以23.5度左右嘅傾斜角度圍繞太陽公轉，所以太陽嘅運動軌跡每日都會有些微改變。夏至到冬至期間太陽運動軌跡慢慢南移，冬至到夏至期間太陽運動軌跡慢慢北移。
南北回歸線之間嘅地方(南緯約23.5度至北緯23.5度)，太陽每年都會有兩次到達天頂嘅位置，即係太陽光直射嗰個地方。太陽光直射赤道區域嘅時候係春分(3月21日)同秋分(9月21日)，南回歸線區域就係冬至(12月21日)，北回歸線區域就係夏至(6月21日)。呢啲地方除咗南北回歸線，一年都係會有兩次係太陽到達天頂。
而唔喺南北回歸線之間嘅區域，太陽係到達唔到天頂嘅位置，所以唔會出現立杆無影嘅情況。

發現次數同地區
立竿無影現象要喺南回歸線到北回歸線之間嘅熱帶或亞熱帶地區先至見到。喺北緯23° 30′ 00″或南緯23° 30′ 00″之間嘅地區，一年可以見到2次太陽垂直射落地面；而北回歸線或南回歸線嗰邊，一年凈係見到1次太陽垂直射落地面。其它地方都唔會出現呢種情況。
立花沙羅

立花沙羅 ，係日本嘅一個女藝人同埋配音員。
1681年

1681年係平年。

大件事
清軍攻陷昆明，吳周皇帝吳世璠自殺，三藩之亂結束。
1680年代

1680年代係指1680年去到1689年之間嗰十年。
1997–98年歐洲聯賽冠軍盃

1997–98年歐洲聯賽冠軍盃係第6屆歐洲聯賽冠軍盃，亦係歐洲足協主辦嘅第43屆頂級球會賽事。
由呢屆賽事開始，所有歐洲聯賽（唔計列支敦士登同埋阿爾巴尼亞）嘅冠軍都有得參加，另外亦開放畀歐洲足協系數排頭8位嘅聯賽亞軍參加，加埋衞冕冠軍（上屆嘅德甲季軍）多蒙特，總數由24隊增至55隊，因此外圍賽亦增加至兩輪。分組賽隊伍由16隊加到24隊，分6組打雙循環，每組首名同埋兩隊最好成績嘅次名晉身八強。八強同埋四強維持兩回合淘汰賽。
決賽喺荷蘭阿姆斯特丹踢，最後西班牙嘅皇家馬德里捧盃。
1997年嘅澳門

1997年嘅澳門係介紹澳門喺1997年嗰陣發生過啲乜事。
1997–98年歐洲足協盃

1997–98年歐洲足協盃係第27屆歐洲足協盃，由歐洲足協主辦。決賽喺法國巴黎踢，最後由意大利嘅國際米蘭足球會攞冠軍。
1997/98年度香港甲組足球聯賽

1997/98年度嘅香港甲組足球聯賽一共有8隊參賽。
1997/98年度香港總督盃

1997/98年度香港足總盃係第29屆，亦係最後一屆嘅香港總督盃。因為香港政府禁制煙草商以贊助比賽為名宣傳商品嘅法例會喺1999年7月生效。呢屆南華足球隊喺決賽以3-0打敗快譯通，攞到冠軍。
呢篇係同香港文化、康樂或運動有關嘅楔位文章。你可以透過編輯或修訂增加佢嘅內容。
1997年3月9號日食

1997年3月9號星期日發生咗一次日全食。當月球嘅表觀直徑大過太陽嘅直徑嗰陣，就會發生日全食，擋哂所有嘅直射陽光，將日頭變成夜晚。日全食發生喺地球表面嘅一條狹窄路徑上，日偏食喺周圍幾千公里闊嘅地區都可以見到。俄羅斯東部、蒙古國北部、新疆北端、中國東北同埋哈薩克東端都可以見到日全食。

概要
今次日食主要喺東亞同埋阿拉斯加州出現。由蒙古國延伸到東西伯利亞（阿爾泰、布里亞特、赤塔州（中文：赤塔州）同埋薩哈）嘅狹長地帶上可以見到日全食。日全食嘅最長持續時間係2分50秒。今次日全食只係喺寒冷而且人煙稀少嘅地區可以見到，日全食帶內最大嘅城市係俄羅斯嘅赤塔，當時有38萬人口。俄羅斯嘅伊爾庫茨克同埋蒙古國嘅烏蘭巴托等地都位於全食帶之外，睇唔到日全食。
然而，由於佢發生喺冬季嘅東北亞大陸中部，當地預計晴天嘅機率好高，而且由於日食發生喺星期日，打工仔唔需要攞假嚟睇佢。咁啱得咁橋，當時出現嘅海爾-博普彗星（中文：海爾-博普彗星）有可能喺日全食期間用肉眼睇到，因此日本發起好多場日食之旅。
此外，全食帶地區嘅氣溫預計將低至攝氏零下20至30度，攝影設備需要具有耐寒嘅作用。今次日食亦都係十分獨特，令好多人使用唔需要電池嘅機械相機。

俄羅斯
位於西伯利亞東南部嘅俄羅斯城市赤塔，來自日本嘅大約50個觀察員喺日出前冒著攝氏零下20度嘅寒冷天氣下，身處喺距離市中心大約7公里嘅市郊丘陵地帶，將相機同埋其他設備一字排開（為咗設立赤道儀（中文：赤道儀））。
日出時天空比較多雲，但喺日食開始前嘅8點30分（當地時間，雅庫茨克時間（中文：雅庫茨克時間））左右終於放晴。當日食開始時，附近嘅居民同小朋友都將膠卷舉到眼前，抬頭望上天空。
隨著全食嘅臨近，溫度迅速下跌，溫度計嘅刻度跌到攝氏零下22度。
就到10點嘅時候，昏暗嘅天空出現咗一個帶著波動日冕嘅黑色太陽。水星同金星都可以喺離太陽好近喺距離觀察到。我哋尋找預期中的海爾-波普彗星，但佢比雲層遮住咗，睇唔到。
當日全食完咗，鑽石環（中文：倍里珠）展示嘅嗰一刻，煙火齊鳴，全場掌聲雷動。

蒙古國
好多人趕過去蒙古國睇日食，但由於雲層原因，睇唔到日全食。

中國
喺中國，日食帶經過西北同東北兩個地區。兩者都位於邊境沿線，距離大城市相當遠。西北係新疆北部阿勒泰地區，東北係內蒙古呼倫貝爾盟北部（今日嘅呼倫貝爾市）同黑龍江省大興安嶺地區北部嘅鄰近地區。其餘大部分地區只可以睇到日偏食，而唔係日全食。 因此，中國日全食嘅觀測主要集中在西北同東北嘅邊境地區。
中國最北端嘅地方，黑龍江省漠河縣（今日嘅漠河市（中文：漠河市））喺日全食時嘅仰角同俯角都比較高，而且日全食嘅持續時間比較長，係中國最清晰可見日食嘅地方。佢成為一個觀測日食嘅聚集地。其中，位於漠河城北端、同俄羅斯接壤嘅漠河鄉（今日嘅北極鎮（中文：北極鎮 (漠河市)））嘅持續時間最長。好多民眾前嚟觀賞日全食同海爾-博普彗星。另外，中國第一次日全食業餘無線電通訊實驗同日全食電視直播（中央電視台）喺漠河舉行。
1997年嘅南韓

1997年嘅南韓係介紹南韓喺1997年嗰陣發生過啲乜事。
1997年嘅星架坡

1997年嘅星架坡係介紹星架坡喺1997年嗰陣發生過啲乜事。
1997年嘅瑞典

1997年嘅瑞典係介紹瑞典喺1997年嗰陣發生過啲乜事。
蓮花塔

蓮花塔（粵拼：lin4 faa1 taap3）係中國廣東省廣州市嘅樓閣式磚塔，位置喺番禺蓮花山入面。1989年6月29號俾廣東省人民政府列佢做文物。

逳手同落成時間
呢座塔喺明朝嘅萬曆卌年（1612年）起好，嗰陣有位番禺藝人嗌做李惟鳳，佢來咗番禺度起咗呢支塔，之前嗌過「文禺塔」。由於蓮花山附近有好多礪石響度，所以嗌做「石礪塔」。而喺東邊同西邊嘅山坡度有嚿天然獅形岩石喺度，所以又嗌「獅子塔」。1981年，有兩位住喺澳門嘅人——何添同埋何賢昆就出咗錢嚟維修蓮花塔，而維修工程喺1983年搞掂。

結構
蓮花塔係屬於樓閣式磚塔嘅建築，成座塔就好似個平面八角形，出面9層樓，入面夾埋暗樓嘅話，一共有11層樓咁高，而且每層樓都有鋪到木樓板上去。支塔有粉紅色嘅牆、紅色嘅柱、綠色嘅琉璃瓦，而且係八角攢尖頂。而呢支塔高48米。每層樓都係用咗磚牙來砌出個瓦邊，而平座嗰度嘅8個邊都有整到棟門、窗或龕。但係，平座入面就好窄，行起身都唔係好方便下，另外，喺塔嘅墻度有整到磚級轉到樓頂度。

飛同開放時間
開放時間
禮拜一到五：08:30～16:30。
禮拜六、日：08:30～17:15。
喺閂檔前15分鐘內唔畀入場。
飛
每位￥2
門飛要喺塔底大門口隔籬先至有得賣
蓮花大橋

蓮花大橋係澳門嘅第三條跨海橋。條橋連接澳門嘅路氹城同珠海嘅橫琴島，橋嘅兩邊都有海關大樓。澳門嗰邊係連接路氹連貫公路，而珠海嗰一邊就同廣珠高速公路接駁。成條橋長1781米，由中國大陸同澳門一齊出錢，嚮澳門主權移交返中國（即係澳門回歸）之前起好，但係喺回歸之後先通車。
蓮花宮

蓮花宮（又叫 大坑蓮花宮）係香港一間觀音廟宇，喺香港島大坑蓮花宮西街，喺1981年列為一級歷史建築，2010年5月17號確定評級，2014年10月24號被評為香港法定古蹟。

史
蓮花宮喺清朝道光二十六年（1846年）起，並喺同治二年（1863年）重起成為而家嘅外貌。蓮花宮原本係曾氏家族嘅私人產業。1960年代因為管理唔好，一度成為區內嘅罪案據點。直到1975年，廟宇先交畀華人廟宇委員會打理，並喺1986年進行修葺。
蓮花宮嘅起成相傳係觀音大士曾經喺呢度顯靈，祝福當地嘅鄉郊漁民，而且觀音大士亦係坐喺蓮花上面下凡，所以嗰度嘅村民起咗一間廟嚟供奉觀音大士，祈求保佑出海做嘢平安豐收，喺傳說中，觀音貴為大慈大悲嘅菩薩，係「南海嘅守護神」，所以凡係出海打魚嘅漁民，都會將信仰寄託喺觀音同保佑生活安定之上。從歷史考究嚟講，蓮花宮嘅源起可追溯到廟裏面嘅一個銅鐘，呢個銅鐘係一個清朝官吏鄧貴清送嘅，詳盡冇考證起廟年份，以目前嘅考究顯示出最早嘅蓮花宮起源。

建築
蓮花宮嘅建築設計，結合咗傳統中國建築特色同香港本地文化，佢嘅裝飾設計甚富有中國建築風格。特別嘅係，蓮花宮嘅前半部起喺一個平台上面，用10至12呎高嘅支柱支撐。後半部就喺一塊巨石嘅上面，部份被廟裏面嘅外牆遮住。
蓮花宮嘅天花刻住用龍做主題嘅壁畫，相信同大坑舞火龍有關。另一方面，蓮花宮裏面燃點咗幾百枝蓮花燈，用以切合廟宇個名。
蓮花井

蓮花井（粵拼：lin4 faa1 zeng2）係喺廣東省廣州市嘅一條街道，南北走向，位置喺越秀區連新路隔離，一頭連著雨帽街。
舊時條街黐著撫署後園。街內舊陣有井據話生有大蓮花，故名。
蓮花井一帶民國時稱作旗下街，皆因呢頭住咗唔少滿清子弟（來自東北入關嘅從龍分子，非正統旗下佬）。滿清陣原先仲有世襲俸祿養著，民國廢咗官俸，唔少人就轉做細生意，或去搞生標（賭博彩票一種），好多去做咗收賣佬，好少人受到新式教育做到狀師、醫生、老師呢啲。呢度雨帽街度住過蔡廷鍇嘅老婆仔，渠間公館黐著霍芝庭公館（宜家係省文史館）。中山大學校長鄒魯就住喺蓮花井中段度，嗰陣時差局都有派人來門口企崗，政府仲拆埋幅牆畀私家車到門口車鄒魯返工。
中日戰前街度有過兩間醫館，街口一間係張子勤醫館（中醫），街尾間係蘇作丹醫館（西醫為主）。
蛇抱簕

蛇抱簕，又叫勒士啤梨 / 樂士啤梨（英文：raspberry）、紅啤梨、紅草莓、紅莓、紅桑子、覆盆子，係薔薇科懸鈎子屬植物結出嚟嘅果，亦都係一種生果，做西式甜品時亦會用到。
狹義上嘅勒士啤梨多數指紅勒士啤梨（Rubus idaeus）。
蛇島戰役

蛇島戰役係2022年2月24號俄羅斯入侵烏克蘭嘅時候發生喺黑海蛇島上嘅戰役。

經過
2022年2月24號下晝六點，烏克蘭邊防局話黑海蛇島被俄羅斯海軍嘅莫斯科號同埋威斯利·比可夫號襲擊。
雙方開火前，俄羅斯戰艦先向蛇島上嘅13名邊防部隊人員（俄羅斯話有82個軍人）發出警告：
蛇島，我係一艘俄羅斯戰艦，我建議你哋放低武器投降，否則我哋會開火，聽唔聽到？
之後蛇島嘅邊防部隊人員回應：
俄羅斯戰艦，屌你老母！（俄文: 'Русский военный корабль, иди на хуй'）
對話後無耐兩艘俄羅斯戰艦向蛇島開火，有邊防部隊人員直播戰艦開火嘅情景，喺當日傍晚時分，烏克蘭邊防局表示同島上部隊失去聯繫。

事後
烏克蘭當局首先話13名邊防部隊人員全部拒絕投降而死晒，後來話佢哋未死，只係被俘虜。
俄羅斯當局話82名軍人全部被俘虜，佢哋簽署協議承諾唔會對俄羅斯軍方採取軍事行動就會好快釋放。
烏克蘭話「莫斯科號」喺2022年4月13號中咗兩枚海王星導彈，俄羅斯國防部喺4月14號話「莫斯科號」沉咗，但就冇話係畀導彈打中。

影響
反戰示威
「俄羅斯戰艦，屌你老母！」呢一句話喺網上廣傳，成為烏克蘭支持者同埋反戰嘅人嘅口號。
烏克蘭總統澤連斯基之後宣佈授予13名邊防部隊人員烏克蘭最高軍事榮譽「烏克蘭英雄」。
蛇梯棋

蛇梯棋（英文：Snakes and Ladders）係一種棋類遊戲，游戲源自古印度，可以兩個至四個人玩。玩法好簡單，適合細路學習數字嘅觀念同加滅數。

玩法
玩家每個人先揀一隻屬於自己顏色嘅棋，輪流擲骰決定前進幾多步，如果去到嗰格係樓梯底，就可以爬上去樓梯頂嗰格；如果去到嗰格係蛇頭，就要褪返去蛇尾嗰格。如果去到終點重有點數剩，就要褪返後剩返嘅點數，最快去到終點嘅玩家就贏。
蛇獴

蛇獴係隻卡通獴公仔，喺香港反修例運動時期開始流傳，主要出現喺反政府示威文宣，有傳媒將渠譽為「護港神獸」。網絡流傳，話呢隻虛構動物會抗衡所謂嘅香港毒蛇風水陣。真嘅獴會捉同埋食毒蛇，唔少喺香港米埔野生。
蛇尺

蛇尺係一把可以任意變形嘅長尺，主要用來協助畫曲線。將蛇尺扭曲，串連唔同位置嘅點，㩒實之後就可用筆沿蛇尺畫出曲線。
蛇形醉步

蛇形醉步（粵拼：se4 jing4 zeoi3 bou6，英文：Snake Deadly Act）係一套喺1980年上畫嘅港產片，由元彪、茅瑛、陳龍、馮克安、高飛主演，唐偉成導演。
蛇王

名詞，形容身形好大條嘅蛇，可以係「蛇中之王」。
動詞，形容人偷懶，好似蛇咁唔多郁，成日冬眠。
蛇王滿

蛇王滿係一間原喺廣東省廣州市荔灣區嘅風味蛇餐館，試過譽滿省港澳，原門牌漿欄路41號。老鋪由廣東南海大瀝人吳滿喺1887年創立，初址城西新基正中約，命名蛇王滿，係廣州第一間專營蛇類製品嘅店號，主打自製蛇膽陳皮米酒、蛇膽川貝末酒、三蛇酒同蛇湯。1938年廣州淪陷，西關大火，西至鎮安路東至榮街一帶（宜家嘅文化公園）都燒曬，包括蛇王滿個舖頭。第年，吳滿拍檔吳楫川，喺槳欄路41號重豎蛇王滿招牌。佛山分鋪就由吳女吳桂荷打理。1950年9月，吳滿因病辭世，終年九十四歲。

變遷
1949後，當時唔少蛇餐酒樓嘅老細走曬去外埠，1952年當局就將槳欄路嘅聯春堂、廣杏林等蛇餐館合併入蛇王滿。合併後嘅蛇王滿以原聯春堂嘅師傅馬法做主廚，集眾蛇餐店廚師精英及菜式精華於一堂。五十年代初，朱光做廣州市市長嗰陣，周時邀貴賓到蛇王滿食蛇，重寫咗一首讚美「蛇王滿」嘅詞———
「
廣州好，佳饌世傳聞，宰割烹調誇妙手，飛潛動植味奇芬，龍虎會風雲。
」
1966年文革開始後蛇王滿畀改名成衛東飯店，意係保衛毛澤東。1971年恢復原名。90年代餐館出名嘅蛇類菜肴有龍虎鳳、雙龍爭明珠、煎釀鮮蛇脯、燒鳳肝蛇片、龍虎鳳大翅等。
1999年餐館停業。而家個鋪面變成咗做服飾。

古仔
大瀝當地，而家重有俗語「蛇王滿派米」，意為好人難做，30勾打上嘅大瀝人仲重識得講。據同村嘅老伙計七叔回憶，吳滿老咗返鄉下，大概80歲開始每年做壽，就喺村嘅祠堂度派米畀同村啲窮人，件嘢傳出去後，變咗連四圍村啲鄉里都來攞米，始終米有限，自然唔係人人有份，有啲分唔到米嘅人就喺壽宴度同壽星講埋啲風涼話。後尾就有咗呢個俗語。
脂

脂（粵拼：zi1，lipid）係一類天然分子，包括脂肪、蠟、固醇、脂溶性維他命（譬如維他命A、維他命D、維他命E同維他命K）、單酸甘油酯、甘油二酯同磷脂等等。
脂鯉目

脂鯉目（Characiformes），係輻鰭魚綱一類魚，都係分佈喺美洲同非洲嘅淡水魚，現存有18個科，超過2000個品種，包括食人魚。
脅谷軟魚

脅谷軟魚（學名：Malakichthys wakiyae）係發光鯛科軟魚屬嘅其中一個種。
脆度

脆度（英文：brittleness）係材料可以有嘅一種特性。如果話一隻材料脆度高（例如玻璃），意思即係話呢隻材料一受少少應力就會斷裂。（且一般泛指彈性較低之物）
脆肉鯇

脆肉鯇係香港同華南一種特別嘅養殖魚。同啲養殖嘅鯇魚餵蠶豆，等魚肉嘅蛋白質同礦物質提高，噉肉質就會更加爽脆。根據香港嘅養魚專家話，平均每公斤魚肉就要餵兩公斤蠶豆。如果蠶豆餵得唔夠，啲鯇魚肉就會唔夠爽脆，而呢個亦正正係香港同華南脆肉鯇嘅分別。
按原產地來分，脆肉鯇有呢幾類：
香港脆肉鯇
華南脆肉鯇
長江脆肉鯇
能量飲品

能量飲品，係一種由刺激類藥物製成嘅嘢飲，飲品主要成份係咖啡因，目的要提供心理同體能刺激，而其他成為通常重有、維他命B，牛磺酸。

妖獸牌
妖怪，怪物，中國大陸譯作魔爪（英文名叫Monster Energy），係美國Monster Beverage公司旗下品牌一種美國機能性飲料，2002年開始行銷。佢有咖啡因高達每罐240毫克，為可口可樂7倍。

結果
2012年，美國有個14歲女童一日飲兩罐後死亡；美國食品藥品監督管理局亦披露接獲最少五單死亡報告同一單心臟病報告。
中國製力保健、大正製藥
脂肪組織

脂肪組織（adipose tissue）係多種動物身體入面都有嘅一種鬆散嘅結締組織，由脂肪細胞（細胞質內含脂肪滴嘅細胞）組成，用來儲脂肪。
紫荊

紫荊（粵拼：zi2 ging1；學名：Cercis chinensis）係豆科紫荊屬嘅落葉喬木。原產地喺中國東南邊，而家喺湖北嘅西邊、遼寧嘅南邊、河北、陝西、河南、甘肅、廣東、雲南、四川、廣西、山東、江蘇、浙江入面先至見到佢。

形態
佢嘅樹幹係直嘅，而且重有好勁抽嘅出芽可能性，甚至重禁（kam1）俾人修剪都得。而花期一般喺4——11月到。樹皮同細枝一般係灰白色。

適應環境
佢鍾意喺有陽光嘅環境入面生，重芩酷暑嘅熱辣辣同埋一定嘅嚴寒凍冰冰天氣。重係啱𠼻嘅道路綠化同庭院盆景嘅樹種。
紫荊樓

紫荊樓（英文：Bauhinia House）係香港懲教署轄下嘅一間中途宿舍，位於新界大欖涌路18號C座。喺1984年投入服務，2002年搬到呢度。收容喺教導所或戒毒所釋放出來嘅女性受監管嘅人同參與「監管試釋計劃」、「釋前就業計劃」或「監管釋囚計劃」嘅成年女性受監管嘅人。
紫草科

紫草科（粵拼：zi2 cou5 fo1，學名：Boraginaceae）係雙子葉植物綱紫草目嘅一個科。
紫荊俠

紫荊俠好可能係香港人，係繼黑玫瑰、木蘭花、女殺手、Janet Bin之後第五代香港女俠。而家喺香港活躍緊嘅「真實超級英雄」。

紫荊俠誕生
2011年3月29號，紫荊俠喺Facebook上面誕生。因為財政司司長曾俊華宣佈向每個香港市民派現金6000緡，於是紫荊俠喺2011年5月開始行動，將佢將會攞到嘅6000緡，向失業人士派錢派糧。紫荊俠有超強嘅正義感同同情心，出場時下下都以低胸裝示人，著上黑色緊身衫、皮靴、蒙面頭套配紫色眼罩挺身而出，派錢濟貧，拯救窮人。6月10號，佢受邀喺大陸門戶網站騰訊開通微博，短短24個鐘頭，微博「聽眾」數已超萬人。

身份
紫荊俠身份神秘，據東周刊報導，佢個西人名Sofia，三十幾歲，自稱係生意人，喺英國、美國留過學，屬於香港嘅中產階層，月入約莫4萬港元。
佢嘅真身引起香港各界追查。而家只知陳細潔、莊思敏、徐美琪都唔係紫荊俠嘅真身。佢亦喺佢Facebook專頁上面親自否認自己係前全國人大委員長萬里嘅孫女萬寶寶。
2011年5月30號，紫荊俠喺佐敦渡船角文苑樓嘅香港社區發展網絡油尖旺食物銀行現身，送咗兩箱約莫60包即食麵畀食物銀行，重向在場每名長者派發100緡現金。
1981–82年歐洲足協盃

1981–82年歐洲足協盃係第11屆歐洲足協盃，由歐洲足協主辦。最後由瑞典嘅哥登堡體育會攞冠軍。
1980年歐洲國家盃

1980年歐洲國家盃係第6屆歐洲國家盃，由歐洲足協喺1980年主辦。決賽週喺意大利度搞，由西德攞冠軍。
1981年嘅南韓

1981年嘅南韓係介紹南韓喺1981年嗰陣發生過啲乜事。
1981年嘅馬來西亞

1981年嘅馬來西亞係介紹馬來西亞喺1981年嗰陣發生過啲乜事。

大件事
7月16號：馬哈迪成為馬來西亞首相。
1981年嘅臺灣

1981年嘅臺灣係介紹臺灣喺1981年嗰陣發生過啲乜事。
1982–83年歐洲足協盃

1982–83年歐洲足協盃係第12屆歐洲足協盃，由歐洲足協主辦。最後由比利時嘅皇家安德列治體育會攞冠軍。
1981年嘅星架坡

1981年嘅星架坡係介紹星架坡喺1981年嗰陣發生過啲乜事。
1981年嘅瑞典

1981年嘅瑞典係介紹瑞典喺1981年嗰陣發生過啲乜事。
2018年台灣全聯中元節廣告風波

2018年台灣全聯中元節廣告風波，係指2018年台灣全聯福利中心喺中元節前夕推出，由奧美廣告製作嘅廣告，其中一支廣告，因為主角外型、場景內容都被指影射嗰時已故臺灣民主運動支持者陳文成而引起社會上嘅爭議。

有爭議嘅廣告內容
嗰段有爭議嘅廣告入面，著白襯衫嘅男主角，坐喺鏡面前，手上抱住一隻黑貓，但鏡面無反射出倒影，誠懇感謝中元普渡嘅人將佢哋當作真正嘅「好兄弟」，引起網上唔少討論。全聯喺自己嘅Facebook入面轉載呢段廣告嘅時候，甚至話佢哋今年中元7節請到「最難請」嘅代表。不過，有人發現，呢個男主角生前嘅背景同埋死亡時間都同多年前遇害嘅陳文成極為相似，Facebook同IG亦出現一個名叫Allen Chen嘅帳戶，頭像係廣告內面男主角，報稱係1950年1月出世，1968年至1972年就讀台灣大學，廣告入面嘅鏡亦寫上民國70年（1981年），正正就係陳文成遇害年份。

外間反應
有啲人覺得全聯咁做係消費已經死咗嘅陳文成，亦因為呢件事，多咗人關心228事件以外，白色恐怖之下無兇手嘅懸案。亦有網民估，另外兩段廣告嘅主角，係咪都係白色恐怖嘅受害者。

全聯嘅回應
佢哋後來上載成個廣告系列三段影片，影片內容包括早期曾受日本教育，講日文既媽媽、操外省口音嘅眷村伯伯，同埋被認定有影射陳文成嘅「講台語知識青年」，表示佢哋嘅初衷係為咗傳達喺台灣呢塊土地生長唔同族群嘅互相包容，鼓勵大家維繫「中元普渡」傳統習俗，事件純屬巧合，但考慮到社會反應，決定緊急停播廣告。
2018年嘅瑞典

2018年嘅瑞典係介紹瑞典喺2018年嗰陣發生過啲乜事。
2018年嘅臺灣

下面列出2018年臺灣嘅大件事、節日同活動。

逝世
呢個表唔完整，歡迎加料。

1月
1月2號：林繼文，53歲，臺灣政治學者，中央研究院政治學研究所前所長、研究員。
1月6號：楊采玹，63歲，臺灣演員。
1月9號：黃榮清，64歲，臺灣警察，內政部警政署航空警察局局長，因胰臟癌死。
1月14號：洪純隆，75歲，臺灣神經外科醫師，高雄醫學大學附設中和紀念醫院前院長，因大腸癌死。
1月16號：陳大偉，55歲，中華民國法務部法制司副司長，因車禍死。
1月18號：王愈榮，86歲，天主教臺中教區榮休主教、財團法人私立輔仁大學前董事長。
1月21號：孫明賢，81歲，臺灣政治人物，行政院農業委員會前主任委員、中國海峽兩岸農業協會名譽理事長。
1月23號：許哲毓，年齡不詳，臺灣搖滾樂團 Tizzy Bac貝斯手，因癌死。
1月28號：徐鴻志，81歲，臺灣政治人物，前桃園縣縣長。
1月30號：黃晴美，79歲，臺灣政治人物鄭自才前妻、人權活動者黃文雄之妹。
1月30號：郭玫蘭，46歲，臺灣記者，曾任職於中央通訊社，因腦瘤病逝。

2月
2月5號：乾德門，74歲，臺灣演員，因肺癌病逝。
2月5號：謝博生，77歲，臺灣醫師、醫學學者，國立臺灣大學醫學院前院長，因腦中風病逝。
2月14號：周正志，68歲，臺灣拳擊運動員、演員、政治人物。
2月19號：鄭貞銘，81歲，臺灣傳播學者，中國文化大學新聞暨傳播學院前院長、中央通訊社前常務監事，因腎衰竭病逝。

3月
3月3號：張金鳳，93歲，臺灣商人蔡潔生側室、總統蔡英文母。
3月5號：繆德生，62歲，中華民國陸軍退役上校、反年改運動參與者，墜樓意外。
3月7號：陳田錨，89歲，臺灣政治人物，曾任高雄市議員、議長。
3月16號：許登宮，77歲，臺灣前立法委員。
3月18號：李敖，82歲，臺灣作家，因腦癌病逝於臺北榮民總醫院。
3月19號：洛夫，91歲，臺灣詩人，為創世紀詩社創辦人與其鐵三角之一，因肺部疾病病逝於臺北榮民總醫院。
3月26號：沈懷玉，70歲，臺灣歷史學者。

4月
4月1號：洪維健，68歲，臺灣白色恐怖事件「蘇藝林案」受難者家屬、紀錄片導演。心肌梗塞。
4月9號：陳秋盛，75歲，臺灣指揮家。
4月13號：李柏君，96歲，臺灣京劇大師，尚派武生傳人，國立臺北藝術大學名譽博士。
4月18號：何康婷，57歲，臺灣聲樂家、女高音、音樂教育家。
4月19號：汪石泉，86歲，臺灣作曲家，曾任華視節目部編審，代表作《無敵鐵金剛》台灣版主題曲。
4月22號：劉立立，79歲，臺灣電影、電視劇導演。
4月23號：蔡萬德，86歲，臺灣企業家、國泰醫院前董事長。
4月26號：蔣永敬，95歲，臺灣史學家，國立政治大學教授。

5月
5月1號：
孫越，87歲，臺灣演員，金馬獎最佳男主角獎同男配角獎得主。
蔣青峰，本名「蔣振」，92歲，臺灣演員。
彭鏡毅，67歲，臺灣植物分類學家。
5月8號：王雲東，51歲，臺灣學者、國立台灣大學社會工作學系教授。
5月15號：豐偌暉，40歲，臺灣棒球員。
5月26號：張建邦，89歲，臺灣政治人，創辦淡江大學。
5月28號：王大閎，100歲，臺灣建築師，係屋企過身。

6月
6月1號：
鄭罕池，89歲，臺灣農民，1960年代從美國引進愛文芒果樹苗，譽為「愛文芒果之父」。
林玉英，58歲，臺灣阿美族歌手。
6月3號：
巫國彰，41歲，臺灣政治人物，屏東縣長治鄉長參選人，心肌梗塞死。
黃文君，51歲，臺灣政治人物，南投縣縣議員。胰臟癌死。
6月4號：吳彥霆，31歲，中華民國空軍少校，揸 F-16戰機參與漢光演習時失事殉職。
6月5號：
劉昌平，96歲，臺灣新聞界人物，《聯合報》共同創辦人、報系副董事長。
馮定國，67歲，臺灣政治人物，台中縣立法委員、倒扁運動副總指揮。心肌梗塞死。
6月7號：傅達仁，85歲，臺灣主持人、體育主播，安樂死。
6月9號：林堉璘，82歲，臺灣企業家，創辦宏泰建設。
6月13號：呂道南（意大利文：Fr. Antonio Didone），84歲，意大利籍醫師、天主教靈醫會神父，曾任羅東聖母醫院院長。
6月14號：林容生，年齡不詳，臺灣瓦斯行老闆，921大地震義消，咪咪喵作者，病逝。
6月20號：吳啟賓，80歲，前中華民國最高法院院長。
6月29號：張拓蕪，90歲，臺灣作家。

7月
7月10號：胡勝正，77歲，臺灣經濟學家、中央研究院第23屆（人文及社會科學組）院士、中華經濟研究院董事長。
7月14號：葉耀星，66歲，「心海羅盤善知識文教基金會」創辦人，稱之為「葉教授」。
7月17號：楊國樞，85歲，臺灣心理學家、中央研究院第22屆（人文及社會科學組）院士，曾任中央研究院副院長及澄社創社社長等職。
7月29號：馬如風，64歲，臺灣演員。

8月
8月1號：呂燁濱，60歲，臺灣電視劇製作人，代表作《親戚不計較》，病逝。
8月3號：劉宗雄，56歲，臺灣企業家、中華開發資產管理公司總經理，墜樓亡。
8月5號：韋政通，91歲，臺灣思想史學者，曾任中國文化大學、國立清華大學教授。
8月12號：張龍雲，61歲，臺灣音樂家、台南應用科技大學藝術學院院長，疑似心肌梗塞。
8月30號：楊偉中，47歲，臺灣政治人物，不當黨產處理委員會委員，旅遊時為救援其女而沉死。

9月
9月3號：吳福明，57歲，臺灣動力飛行傘協會理事
9月8號：游忠鈿，65歲，臺灣政治人物，苗栗縣議會議員、議長，病逝。
9月10號：胡佛 (臺灣)，86歲，臺灣政治學者，曾任台大政治學系教授、中央研究院院士（第22屆人文及社會科學組）。
9月11號：周烒明，88歲，北美台灣人醫師協會創會會長，病逝（新聞發布日）。
9月11號：郭菀華，96歲，中華民國前行政院長郝柏村老婆，國民黨副主席郝龍斌老母。
9月12號：沈君山，86歲，臺灣物理學家，國立清華大學校長(1994-1997)，腸道破裂併發症。
9月12號：甯永鑫，49歲，臺灣神學家，天主教輔仁聖博敏神學院教授，溺斃。
9月13號：林茂桂，68歲，臺灣企業家，群光電子副董事長。
9月14號：蘇啟誠，61歲，中華民國外交官，臺北駐大阪經濟文化辦事處處長，自殺（屍體發現日期）。
9月17號：蔡生豐，55歲，臺灣棒球員。
9月19號：吳香達，80歲，臺灣婦產科醫師，臺北榮民總醫院前副院長，肺炎。
9月23號：許芳慈，33歲，臺灣作家，因血癌病死喺台大醫院。
2018年侵金會談

2018年侵金會談（英文：2018 North Korea–United States summit，韓文：2018년 북미정상회담／2018年 北美頂上會談，朝鮮文：조미수뇌상봉／朝米首腦相逢），又叫特金會、川金會、美朝峰會、美朝首腦會談‎，係美國同北韓（朝鮮）嘅首腦會談，2018年6月12號喺星加坡聖淘沙召開。呢一次係美國同北韓兩國國家元首歷史上第一次會面。
2018年4月，蓬佩奧同金正恩會面
2018年3月31號至4月1號，已獲當勞侵提名為美國國務卿嘅時任美國中情局長蓬佩奧喺平壤密會金正恩，係18年來美朝最高層會晤。呢次會晤為侵金會談做準備，包括討論會面地點。4月17號，有消息人士向記者透露咗呢次密會。而啱好喺呢一日，當勞侵喺海湖莊園會見日本首相安倍晉三。
2018年嘅澳門

2018年嘅澳門係介紹澳門喺2018年嗰陣發生過啲乜事。
2018年十一遊行

2018年十一遊行，係由民間人權陣線喺2018年10月1號發起嘅遊行，遊行以「拒絕危城」同「沒有安全國家，談何國家安全」為主題，要求徹查沙中綫問題。遊行隊伍下晝三點喺銅鑼灣東角道起步，遊行至公民廣場（金鐘政府總部東翼前地）。民陣宣布有1500人參加遊行。差佬話遊行高峰有1250人。另外，香港民族陣綫同學生獨立聯盟等主張香港獨立嘅組織下晝兩點半亦喺灣仔修頓球場近盧押道集會，其後一度同途經嘅民陣隊伍合流，參與遊行。佢哋喺軍器廠街電車站對出近中港大廈嘅一段行人路停低，並向其他遊行人士講解港獨理念。

遊行訴求
民陣訴求：要求全面徹查沙中綫醜聞、運輸及房屋局局長陳帆落台。

親中共組織搞事
學生獨立聯盟、香港民族陣綫同埋學生動源，下晝兩點半喺灣仔修頓球場近盧押道集會，高舉港英旗及香港獨立旗幟，又揮動多支香港獨立旗幟，並高呼「香港獨立 拒絕沉淪」。其間10幾個「愛護香港力量」嘅成員舉起「這裏就是中國」標語，質疑支持港獨嘅人用乜原因申請集會，斥責差佬保護港獨分子。並指罵集會人士「食屎狗」、「蘿蔔頭」、「英國狗」、「獨狗」、「港獨係無自由嘅」，而學獨聯成員回應「支那人滾回大陸」。差佬架起鐵馬，分隔雙方，並呼籲在場人士保持克制，「不要做破壞社會安寧行為」。反港獨人士撕爛「Free HK」同「中國治下 香港資產 不受保障」標語，支持港獨嘅人質疑反港獨人士刑事毀壞。學生獨立聯盟召集人陳家駒表示，六年前「十一黨慶」所發生嘅南丫海難，至今死難者家屬仍然沉冤待雪。佢又回敬愛港力成員嘅指罵行為「影衰你哋政權，影衰你哋光榮嘅中國人身分」，呢班「愛國人士」以粗言穢語辱罵同佢哋意見相左嘅人，同中共呢個土匪政權一脈相承。
擾攘近一個鐘，支持港獨一方舉起「香港獨立」旗幟同標語，加入民陣遊行隊伍，其間大嗌「香港獨立 以死相搏」等口號。

差佬阻住港獨支持者入公民廣場
到下晝四點幾，遊行隊伍已經到達金鐘政府總部外面，有一個示威者舉起寫住「香港唔獨　實變大陸」嘅標語。行政署保安同差佬就話行政署覺得示威物品唔合規定，唔俾示威者入公民廣場。其餘遊行人士不滿，包括本土派、港獨派及香港眾志等政團人士。雙方一度發生衝突，示威者同差佬推撞約十分鐘後，最後都係入到公民廣場。

泛民主派
民陣對於行政署突然亂添紅線，臨時唔畀被視為有「港獨」內容嘅示威標語入公民廣場，並因此搞到有唔愉快嘅爭執事件，民陣對行政署嘅決定表示不滿，認為呢個決定冇法理基礎，更加係侵害市民嘅政治表達權利同示威權利。行政署阻住示威者入公民廣場係導致今次衝突發生嘅唯一原因。

特區政府
林鄭月娥星期二（2號）出席行政會議之前，對於民陣十一遊行到公民廣場集會嗰陣時，三個行政署保安因為想阻住舉起港獨標語嘅示威者而倒地「受傷」表示「極度遺憾」。
2018年嘅星架坡

2018年嘅星架坡係介紹星架坡喺2018年嗰陣發生過啲乜事。
2018年俄羅斯

俄羅斯喺2018年發生嘅大小事。

2月
2月11號：Saratov Airlines 703號班機空難，71人遇難。
3月18號：普京以近七成四得票，連任總統。
6月14號至7月15號：2018年FIFA世界盃喺俄羅斯搞，最後由法國奪冠。
薩洛尼努斯

薩洛尼努斯（Saloninus，242年—260年）係羅馬帝國皇帝，258年到260年在位。
薩格勒布戴拿模籃球隊

薩格勒布戴拿模籃球隊（英文：KK Dinamo Zagreb）係克羅地亞薩格勒布嘅職業籃球球會，依家打緊克羅地亞甲一籃球聯賽。
薩法維

薩法維，又叫薩法維帝國或者薩法維王朝，係波斯嘅其中一個王朝，喺1501年立國，1736年亡國。
薩波潘

薩波潘（Zapopan）係墨西哥哈利斯戈州第二大城，人口130萬，亦係全國第八大城。
薩滿教

薩滿教（英文：Shamanism），亦有人譯做「薩滿主義」，係一個世界性嘅原始宗教。薩滿教有兩種意思，一個係廣義上嘅意思，即係指世界上每一個民族所涉及到巫覡嘅信仰、另一個係狹義上嘅意思，即係指以西伯利亞為中心嘅亞洲民族信仰。呢種宗教有好長嘅歷史，「薩滿」嘅意思，係話一啲可以通天嘅人，通過薩滿施巫術去驅鬼治病，為族人祈福。
薩滿信仰喺原始時代就已經有，當時啲人對於好多自然現象都諗唔到點解，就覺得有一種超自然能力支配住呢啲所有嘢，慢慢啲人就將一啲自己預測唔到嘅嘢，寄託喺呢種超自然能力上，形成咗各種神靈，開始咗有薩滿信仰。
薩滿信仰喺好多地方都出現過，例如喺俄羅斯西伯利亞、百越、百僕、美洲印第安人、非洲好多民族、到北亞遊牧民族，都曾經興起薩滿信仰。

字源
17世紀後半葉歐洲一啲民族學家去到西伯利亞，見到啲通古斯人嘅「薩滿」（Shaman）信仰，之後就對呢種信仰形式產生興趣，由於當時歐洲學者對宗教形式同種類都唔識得好多，所以當啲歐洲人不斷喺其他地方旅行或者探險時，發現類似嘅信仰模式，都叫晒做「薩滿」，後來就創咗 Shamanism（薩滿主義、薩滿教）出嚟。
後來當啲人對呢種宗教形式嘅研究越來越多，開始發覺薩滿無論係稱呼、表現方式同種類都有好多種，結果出現對「薩滿」定義嘅爭論，而結果係將薩滿分為廣義上嘅薩滿同狹義上嘅薩滿，廣義上嘅薩滿即係指世界上每一個民族所涉及到巫覡嘅信仰、而狹義上嘅薩滿即係指以西伯利亞為中心嘅東北亞地區一種民族信仰，特別係指通古斯人嘅民族信仰同埋類似形式嘅其他民族信仰。
而喺中國，一直都無「薩滿」呢個叫法，古書入面，薩滿多數叫巫教，或者叫巫，根據《說文解字》：「巫，祝也。女能事無形，以舞降神者也。」無形嘅意思，即係指啲睇唔見嘅鬼神，同時反映最早嘅巫都係女性，咁係由於早期以母系社會為主，到父權掘起之後，就開始有男巫，《說文解字》：「覡，能嚴肅事神明者。在男曰覡，在女曰巫」
北宋時又叫做「甘」，《新唐書》回鶻傳下：「祠神惟主水草，祭無時，呼巫為甘。」亦叫做「珊蠻」，《三朝北盟會編》卷三：「珊蠻者，女真語巫嫗也，以其通變如神，粘罕以下，皆莫之能及。」
直到20世紀80年代中，中國考古人類學家張光直提出中國古代文明亦係一種「薩滿式文明」，之後喺中國學術界就將古代巫覡文化全部都歸晒入「薩滿教」嘅研究入面。
不過美國同日本就有啲學者認為「薩滿教」唔可以作為廣義稱呼，佢哋主張叫「民族宗教」（Folk Religion），不過由於學術界一早習慣晒叫「薩滿教」，所以「民族宗教」呢個叫法都興唔起。

分佈、類型
内文：薩滿類型
薩滿教係一個世界宗教，佢分佈極之廣泛，喺北亞，喺俄羅斯西伯利亞、百越、百僕、美洲印第安人、非洲等好多民族都有薩滿信仰，唔同民族嘅薩滿信仰都有佢哋一個稱呼，種類同職能。

薩滿神靈
薩滿教信仰理論都係建基喺萬物有靈論，以前嘅人對好多自然現象都唔知點解，對於好多自己估計唔到嘅嘢，都覺得有一啲超自然能力控制住，基於唔同現象嘅特點，而慢慢演變成一啲神神鬼鬼嘅嘢，一啲好嘅嘢就當係神做，唔好嘅嘢就當係鬼做。佢哋認為好多現象都涉及到鬼神，而喺要做呢啲涉及到鬼神嘅嘢之前，就要搵巫師去先同呢啲鬼神溝通，涉及鬼嘅就要先將啲鬼趕走，涉及神嘅嘢就先要通過獻祭或類似儀式疏通，咁樣之後再做嗰件事情就會順利得多。而呢啲神靈主要都分兩類，一種係自然神靈，另一種係社會神靈。

自然神靈
自然神靈即係指一啲大自然各種現象同埋動植物，好似天體、氣象、山川、動植物等各自都有一個神靈。例如天有天神、太陽月亮有日月神、行雷有雷神、山有山神、唔同嘅樹都有唔同嘅樹神、土地有土地神之類。動物亦都有神靈，甚至直情將某一種動物當成神靈，例黎族就認為蛇係神靈，佢哋相信蛇會保護自己。壯族就認為青蛙係神靈，佢哋甚至有青蛙節。古代藏族就認為鷹係神靈。另外，亦有啲動物神靈會識得變形，例如某啲民族就相信狐狸識變成人。北美印第安人嘅薩滿信仰亦同樣以動植物崇拜為主，佢哋會將一啲動植物形象整成圖騰嚟拜。

社會神靈
社會神靈多數係根據靈魂不滅論而嚟，所以崇拜對象主要係人，亦即係祖先崇拜同鬼魂，由於相信人死咗之後，仲有個靈魂存在，所以發展出好多哀葬嘅儀式出嚟，等屍體就算腐爛晒，靈魂都唔會因為無處容身而周圍搞搞震，所以人死咗之後一定要好好安葬。考古研究話人類喺石器時代就已經出現墓地，反映出呢種靈魂嘅觀念其實好早就已經有。
基於靈魂嘅觀念，慢慢變成祖先崇拜，最早嘅祖先崇拜都係以女神為主，例如中國傳說之中嘅女媧就係一個女嘅祖先神。法國考古學家亦發現舊石器時代好多女神象。到後來父權制度興起，開始以父系血緣為中心發展出氏族嘅社會觀念，祖先崇拜亦變成一個氏族，一個民族以致係一個社群嘅凝聚力量。
但有啲因為葬得唔好，又或者死得唔好，例如畀人謀殺、病死等，呢啲亡靈因為死得唔甘心所以會變成鬼魂，周圍害人。好多有薩滿信仰嘅民族都相信，人有病係因為有啲因為病死而變成嘅鬼魂搞搞震，咁就要請薩滿趕鬼，通常會整個草人當做隻鬼，然後將個草人送走。

巫術
内文：巫術
巫術喺薩滿入面係一樣最重要嘅儀式，幾乎等如就係薩滿。巫術係以一啲手法去改變某啲嘢嘅一種法術，巫術嘅理論多數都係基於萬物有靈論信仰觀而嚟。根據英國人類學家弗雷澤對巫術研究，將巫術分咗做兩種；第一種係以結果影響原因，呢種叫「相似律」或者叫「模仿巫術」，即係話施巫術嘅人通過模仿而達到想要嘅結果、第二種係接觸過嘅嘢喺分開之後仍然可以維持關係，呢種叫「接觸律」或者叫「交感巫術」，即係話可以通過某個人掂過一啲嘢嚟對個人發生影響。
根據「模仿巫術」同「交感巫術」呢兩種形式為基礎，發展出各種唔同嘅巫術功能，好似男女交合、招魂、驅鬼、避邪、哀葬等。
薩格奈

薩格奈（Saguenay）係加拿大魁北克一座城，人口14萬。
薩氏單棘躄魚

薩氏單棘躄魚（學名：Chaunax suttkusi）係單棘躄魚科單棘躄魚屬嘅其中一個種。
薩爾內

薩爾內 （葡文：José Sarney de Araújo Costa，葡文讀音：[ʒuˈzɛ saʁˈnej]；1930年4月24號—）係巴西嘅律師、作家同政治人，馬拉尼昂州皮涅洛人。佢喺1966年至1970年期間做馬拉尼昂州長，1971年至1985年間做參議員。1985年1月15號做巴西副總統，同年3月15號因總統坦克里多尼維斯有病而做代理總統。同年4月21號，坦克里多尼維斯死，薩爾內正式出任總統，係巴西由右翼軍政府獨裁時期過渡至民主政治時期嘅總統直到1990年先至卸任。1991年重新成為參議員，重喺1995年至1997年、2003年至2005年、2009年至2013年間做參議院議長。
范蠡

范蠡（粵拼：faan6 lai5， 前536年7月26號—前448年），字少伯，自號陶朱公，係春秋末年越國謀臣，本身係楚國宛地三戶邑（而家河南南陽淅川）人，佢因為經商發達嘅事跡後嚟畀人當佢做財神。
范萱蔚

范萱蔚（英文：Percy Fan，1987年12月17號—）係香港歌手。2006年佢參與無綫電視遊戲節目《美女廚房》做「美少女廚神」參賽者，到2007年正式入樂壇，2008年出過兩隻碟，之後亦為無綫電視同香港電台拍過電視劇。2012年佢轉行做化粧師，淡出幕前。
范立礎

范立礎（范立础，1933年6月8號—2016年5月3號）係中國橋樑結構同抗震專家，中國工程院院士，浙江鎮海人，上海出世。范立礎師承李國豪，從事橋樑結構理論五十幾年，大量應用於實踐。
范立礎喺2016年5月3號病逝，終年82歲。
范莎莎

范莎莎（英文：Zaza Fan，1996年12月2號—），係香港港台電視同埋香港電台第一台節目主持。佢係2019年度亞洲小姐競選季軍兼「最上鏡小姐」。2021年代表香港參加《世界华人美后》，佢亦代表香港係2023年參加歐洲小姐。

簡歷
范莎莎曾經喺英國同荷蘭留學，2019年參選亞洲小姐終於入圍，最後攞到季軍兼「最上鏡小姐」及「最具潛力主持獎」。之後加入亞洲心動娛樂，2022年轉投港台電視做《港台體壇123》節目主持。
由2023年1月2號起，佢亦加入香港電台第一台節目《開心日報》成為主持之一。
范蒲靈

范蒲靈，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
范郡哲

范郡哲（粵拼：faan6 gwan6 zit3），係中國音樂製作人。

經歷
佢係北京郡之邦音樂文化創辦人。

音樂作品
呢個表唔完整，歡迎加料。
銹樂隊《銹》專輯：錄音、混音、母帶處理
若井研治

若井研治（1974年9月22號—）係日本足球員，司職前鋒，效力過廣島三箭。
若原智哉

若原智哉（1999年12月28號—）係日本足球員，打守門員位置，效力京都不死鳥。
若山富三郎

若山富三郎，係日本嘅一個男藝人同埋演員。
若昂洛倫索

若昂洛倫索（João Lourenço，1954年3月5號—），係當今安哥拉總統，2017年上任做到依家。
苟神星

苟神星（Ate），即係小行星111，係太陽系小行星帶嘅一粒小行星，喺1861年5月29號發現。
苣蕒菜

苣蕒菜（粵拼：geoi6 maai5 coi3；學名：Sonchus arvensis）係菊科苦苣菜屬嘅草本植物，原產歐洲一帶，主要分佈喺歐亞大陸嘅路邊同荒地。
若井友希

若井友希 ，係日本嘅一個配音員，出名嘅配音作品有星光樂園。

配音作品一覽
呢個表唔完整，歡迎加料。
若山晃久

若山晃久 ，係日本嘅一個男配音員。

配音作品一覽
呢個表唔完整，歡迎加料。
苟芸慧

苟芸慧（英文：Christine Kuo，1983年7月11號—）係2008年多倫多華裔小姐同埋2009年國際中華小姐冠軍，加拿大籍華人，之後做無綫電視經理人合約藝員，至2016年10月同無綫電視約滿。
苟芸慧個樣似臺灣藝人林熙蕾。
若且唯若

若且唯若（粵拼：joek6 ce2 wai4 joek6）係邏輯學上嘅一個重要概念，喺數學證明上都成日會用到。如果話「A 係真確，若且唯若 B 係真確」，意思即係話
「如果 B 係真，A 都會係真」而且
「A 只有喺 B 係真嘅情況下先會係真」。
所以 B 係 A 嘅充分條件（1），亦係 A 嘅必要條件（2）。

英文講法
若且唯若嘅英文嗌法係 if and only if（iff）。
「A 係真確，若且唯若 B 係真確」（A is true if and only if B is true）
「如果 B 係真，A 都會係真」（A is true if B is true）
「A 只有喺 B 係真嘅情況下先會係真」（A is true only if B is true）
英明苑

英明苑係香港嘅一個居者有其屋屋苑，喺新界將軍澳寶林寶琳北路20號，一共有5座樓，1989年入伙。呢個屋苑喺居者有其屋第十期甲、第十期乙開賣，嗰時嘅開賣價介乎港幣$213,300 - $446,000。
英格擬棘茄魚

英格擬棘茄魚（學名：Halieutopsis ingerorum）係棘茄魚科擬棘茄魚屬嘅其中一個種。
英格烈褒曼

英格烈褒曼（瑞典文：Ingrid Bergman，1915年8月29號—1982年8月29號）係瑞典女演員，最出名演出係1942年電影《北非諜影》。
英格蘭

英格蘭（英文：England）又叫英倫，係組成英國嘅一個王國，喺大不列顛島東南部，蘇格蘭南面，威爾斯東面，係英國面積最大、人口最多、經濟最發達嘅組成國。英格蘭嘅首都以及最大嘅城市係倫敦。
英格曼史甸馬克

英格曼史甸馬克（Ingemar Stenmark，1956年3月18號—）係瑞典高山滑雪手，1980年冬季奧林匹克運動會攞過兩塊金牌。
2019年斯里蘭卡復活節炸彈襲擊

2019年斯里蘭卡復活節炸彈襲擊（2019 Sri Lanka Easter bombings）發生喺2019年4月21號復活主日，斯里蘭卡哥林堡、內貢博呢啲地發生一連串嘅爆炸，其中第一至六單爆炸幾乎係同一時間發生，當日晏晝又有多另外兩場爆炸。當局一度話有359人死、500人傷，後尾修正死嘅人數係253人。
2019年澳洲聯邦選舉

2019年澳洲聯邦選舉喺2019年5月18號舉行。

背景
莫理遜喺2019年4月11號一朝早起身就到總督府搵總督卡斯格羅夫解散國會，而且定響5月18號舉行大選，為期唔到六個星期嘅選舉工程就即刻展開。

民意調查
自譚保執政一段時間，自由黨嘅民意一直低企，超過三十個星期都落後於在野工黨，之後摩利臣出任之後民意都係唔湯唔水，仍然冇乜分別。但期間，譚保同埋摩利臣先後都係國民心目中嘅最佳首相。

結果
初頭普遍都認為工黨會嬴嘅，但係嗰日嘅結果，摩利臣領導嘅自由國家黨聯盟因為拎咗大部份昆州嘅選票，足以令到佢哋有足夠嘅席位組成新政府。佢並且形容呢次嘅勝利係一個『奇蹟』，而索頓就承認咗落敗，之後仲唔撈工黨黨魁。
2019年歐洲歌唱大賽

2019年歐洲歌唱大賽（英文：Eurovision Song Contest 2019）係第64屆歐洲歌唱大賽，主辦地係上屆冠軍國以色列嘅特拉維夫，最後由荷蘭的鄧肯·勞倫斯攞冠軍。呢一次係荷蘭相隔44年來第一次奪冠。
第二名同埋第三名就分別由意大利同埋俄羅斯奪得。